b'\n_START_ARTICLE_\nPesem Evrovizije 2006\n_START_PARAGRAPH_\n51. izbor pesmi Evrovizije je potekal 18. in 20. maja 2006 v gr\xc5\xa1ki prestolnici Atene. Zmagala je finska skupina Lordi s pesmijo \xe2\x80\x9eHard Rock Hallelujah\xe2\x80\x9c. Voditelja polfinalne in finalne prireditve sta bila Sakis Rouvas, ki je leta 2004 na Evroviziji Gr\xc4\x8diji prinesel tretje mesto, in Maria Menounos, gr\xc5\xa1ka voditeljica, ki \xc5\xbeivi in dela v Zdru\xc5\xbeenih dr\xc5\xbeavah Amerike._NEWLINE_Prireditev si je po televiziji ogledalo skorajda 110 milijonov gledalcev.'